Broj: 03-30-48/24

Datum: 26.03.2024.godine

Na osnovu člana 3., 6. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21 i 10/22), člana 8., 10. i 11. Pravilnika o radu, organizaciji i sistematizaciji radnih mjesta JU Centar kulture i mladih Općine Centar Sarajevo broj: 01-04-45/23, direktor JU Centar kulture i mladih Općine Centar Sarajevo raspisuje:

**JAVNI OGLAS**

**za prijem u radni odnos u JU Centar kulture i mladih Općine Centar Sarajevo na neodređeno vrijeme**

**I** Objavljuje se Javni oglas za prijem u radni odnos na neodređeno vrijeme za radno mjesto –

**Stručni saradnik za pravne poslove**  – 1 (jedan izvršilac)

**II Opis poslova**:

* priprema pojedinačnih pravnih akata, ugovora o poslovnoj saradnji, ugovora o zakupu prostora, sporazuma o saradnji i kao i obavljanje drugih pravnih poslova po nalogu sekretara i direktora Ustanove.
* pravno - administrativni poslovi na zapošljavanju i prijemu radnika i pripravnika,
* administrativno – tehnički poslovi na izadi i obradi kadrovske evidencije,
* praćenje Javnih poziva po programu sufinansiranja zavoda za zapošljavanje,
* praćenje realizacije godišnjih odmora radnika,
* obrada statističkih izvještaja i drugih potrebnih izvještaja,
* provedba poslova iz kancelarijskog poslovanja kadrovskih odnosa,
* tehničko-administrativni poslovi obavljanja i provođenja konkursa i oglasa za prijem u radni odnos, zasnivanja radnog odnosa i svi administrativno-stručni poslovi koji prate radne odnose,
* praćenje strukture zaposlenh (kvalifikacione, starosne, polne) i izvještavanje po potrebi,
* učestvuje u izradi opštih akata u ustanovi,
* učestvuje u pripremi materijala za Upravni i Nadzorni odbor,
* učestvovanje u izradi plana rada i izvještaja o radu ustanove,
* vodi evidenciju radnika (šihtericu),
* vodi evideciju drugih lica angažovanih na radu
* voditi djelovodnik protokola,
* izdaje putne naloge i vodi evidenciju o službenim putovanjima radnika,
* obavlja druge poslove po uputama i nalozima direktora Ustanove u okviru svog stručnog zanimanja,
* lično je odgovoran za zakonito obavljanje poslova i povjerenih nadležnosti,
* za svoj rad odgovora direktoru Ustanove.

Osnovna plaća: 1.368,84 KM.

Mjesto rada: sjedište poslodavca, Mis Irbina 18.

Radno vrijeme:Puno radno vrijeme (40 sati sedmično).

**III Kandidati treba da ispunjavanju sljedeće uslove:**

**Opšti uslovi**:

**-**da je državljanih Bosne i Hercegovine,

-da je stariji od 18 godina.

**Posebni uslovi**:

a) VSS (VII) stepen stručne spreme odnosno visoko obrazovanje prvog ciklusa (koje se vrednuje od 180 do 240 ECTS bodova) – završen Pravni fakultet;

b) radno iskustvo u trajanju od jedne godine na istim ili sličnim poslovima,

c) poznavanje rada na računaru.

**IV Potrebna dokumentacija:**

Kandidati su dužni uz svojeručno potpisanu prijavu, dostaviti u zatvorenoj koverti sljedeće dokumente (u originalu ili ovjerenoj kopiji):

1. Biografiju sa obavezno naznačenom adresom i kontakt telefonom kandidata, kao i e-mail adresu,
2. Izvod iz matične knjige rođenih,
3. Uvjerenje o državljanstvu,
4. Diploma o stečenoj stručnoj spremi,
5. Uvjerenje/potvrda o radnom iskustvu,
6. Dokaz o poznavanju rada na računaru,

g)Potvrda/uvjerenje o ispunajvanju uslova za ostvarivanje prava prioriteta u zapošljavanju.

Napomena: Uvjerenje/potvrda o radnom iskustvu mora da sadrži naziv radnog mjesta, stepen stručne spreme potrebne za navedeno radno mjesto, opis poslova i vremenski period obavljanja istog. Ako se dostavlja Uvjerenje o radnom stažu iz PIO-a, potrebno je dostaviti i potvrdu o tumačenju šifre uz Uvjerenje.

Kao dokaz o poznavanju rada na računaru smatra se: Svjedočanstvo srednje škole o položenom predmetu informatika, certifikat-uvjerenje pravne osobe ovlaštene za rad na računaru, kopija indexa fakulteta- sa položenim predmetom/ispitom informatika, dodatak diplomi, uvjerenje o uspjehu u toku studija.

**V Prednost pri zapošljavanju pod posebnim uslovima:**

1. Prednost pri zapošljavanju ostvaruju borci i članovi njihovih porodica, u skladu sa Zakonom o dopunskim pravima boraca-branitelja BiH („Službene novine Kantona Sarajevo“, broj: 18/21-Novi prečišćeni tekst), Zakonom o pravima demobilisanih branilaca i članova njihovih porodica („Službene novine Federacije BiH“, broj: 54/19), Uredbom o jedinstvenim kriterijima i pravima za zapošljavanje branilaca, članova njihovih porodica uKantonu Sarajevo, Gradu Sarajevo i Općinama u Kantonu Sarajevo („Službene novine Kantona Sarajevo“, broj: 37/20 i 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20 i 28/21). Navedena lica, prednost pri zapošljavanju po Uredbi o jedinstvenim kriterijima i pravima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo („Službene novine Kantona Sarajevo“, broj: 37/20 i 27/21), ostvaruju ako su na evidenciji Javne ustanove „Služba za zapošljavanje Kantona Sarajevo“, ili su zaposlena sa nižom stručnom spremom od one koju posjeduju ili su zaposlena na određeno vrijeme.
2. Da bi ostvarili prednost pri zapošljavanju kandidati treba da dostave:

Dokaz da se kandidat nalazi na evidenciji nezaposlenih osoba JU „Služba za zapošljavanje Kantona Sarajevo“- Uvjerenje BIRO-a (ne starije od datuma objavljivanja ovog javnog oglasa), ili dokaz da su zaposleni sa nižom stručnom spremom od one koju posjeduju – Potvrda poslodavca sa obaveznom naznakom stepena stručne spreme sa kojom je radnik zasnovao radni odnos kod poslodavca (ne starija od datuma objavljivanja ovog javnog oglasa), ili da su zaposleni na određeno vrijeme, potvrda poslodavca kojom se dokazuje da je radni odnos zasnovan na određeno vrijeme (ne starija od datuma objavljivanja ovog javnog oglasa).

1. Dokumentacija kojom se dokazuje status korisnika po Uredbi o jedinstvenim kriterijima i pravima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevu i općinama u Kantonu Sarajevo (Sl.novine KS, broj: 37/20 i 27/21), nevedena je kako slijedi:

|  |  |  |  |
| --- | --- | --- | --- |
| Redni  broj | Pripadnost boračkoj kategoriji | Naziv dokaza- dokumenta | Organ koji ga izdaje |
| 1. | Član porodice šehida/poginulog, umrlog i nestalog branioca | Uvjerenje o statusu djeteta šehida-poginulog, umrlog i nestalog branioca, Rješenje o priznatom pravu na porodičnu invalidninu za suprugu šehida-poginulog, umrlog, nestalog branioca i Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencije iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitnika prizanja | Općinska služba za boračko-invalidsku zaštitu |
| 4. | Demobilisani borci | Uvjerenje o učešću u oružanim snagama | Grupa za pitanja evidencije iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobilisanog borca | Uvjerenje o statusu djeteta vojnog invalida  Rješenje o priznatom pravu na:   1. invalidninu, 2. mjesečni novčani dodatak, 3. Uvjerenje o učešću u oružanim snagama | a i b – Općinska služba za boračko-invalidsku zaštitu  c – Grupa za pitanja evidencije iz oblasti vojne obaveze prema mjestu prebivališta |
| 6. | Supruga ratnog vojnog invalida | 1. Uvjerenje o statusu supruge ratnog vojnog invalida 2. Rješenje o priznatom pravu na invalidninu | a)Općinska služba - Matični ured  b)Općina služba za boračko-invalidsku zaštitu |

**VI Rok za podnošenje prijava**

Prijava sa traženim dokumentima, dostavlja se u roku od 10 dana, od dana objavljivanja u dnevnom listu „Oslobođenje“, web stranici JU Centar kulture i mladih Općine Centar Sarajevo i na internet stranici JU „Služba za zapošljavanje Kantona Sarajevo“, **isključivo** putem pošte - preporučeno na adresu:

JU Centar kulture i mladih Općine Centar Sarajevo- Organizaciona jedinica Jelićeva,

Jelića broj 1, 71 000 Sarajevo sa naznakom:

**“Prijava na javni oglas za prijem u radni odnos u**

**JU Centar kulture i mladih Općine Centar Sarajevo**

**za radno mjesto - Stručni saradnik za pravne poslove**

**– NE OTVARAJ"**

**VII Ostale napomene:**

Pitanja, lista propisa i literature iz oblasti iz kojih će se polagati pismeni i usmeni ispit su objavljeni na web stranici [www.centarkulture.ba](http://www.centarkulture.ba).

O datumu, vremenu i mjestu polaganja pismenog i usmenog ispita kandidati će biti obavješteni pismeno i putem [www.centarkulture.ba](http://www.centarkulture.ba)

Ukoliko kandidat ne pristupi polaganju pismenog ispita smatrat će se da je odustao od dalje konkursne procedure.

Izabrani kandidat će biti dužan dostaviti ljekarsko uvjerenje o zdravstvenoj sposobnosti prije zaključivanja ugovora o radu.

Nepotpune, neuredne i neblagovremene prijave, kao i kopije tražene dokumentacije koje nisu ovjerene, neće se uzimati u razmatranje.

Kandidati, čija dokumentacija je nepotpuna, neuredna i neblagovremena bit će pisanim putem obavješteni sa navođenjem razloga zašto pristigla prijava nije ispravna, uz mogućnost uvida u dostavljenu dokumentaciju, u roku od tri dana od dana prijema obavijesti.

Priložena dokumentacija neće se vraćati, osim na pisani zahtjev kandidata koji su istu dostavili u originalu.

Kontakt telefon osobe zadužene za davanje dodatnih obavještenja: +387 33 449-584.

**D I R E K T O R**

**Šljivo Ernis**